Sakiškės
Sakiškės – kaimas Vilniaus rajono savivaldybėje, 5 km į pietvakarius nuo Nemenčinės, 3 km į šiaurę nuo Antavilių. Seniūnaitijos centras. Įsikūręs Sakiškių miškų apsuptyje, pasiekiamas keliu iš Miškonių. Neries pakrantėje yra Sakiškių (Šakiškių) skardis. Kolektyviniai sodai (SB „Beržas“, SB „Dobilas“). Sparčiai statomos nausėdijos, kotedžai. Yra medinis kryžius, veikia parduotuvė.